по́сланъ бы́сть во́инъ нбс̑ный къ прест҃ы́я сла́вы пала́тѣ, проугото́вати зижди́телю жили́ще неѿе́млемо, и прише́дъ къ не́й взыва́ше: ра́дуйся, престо́ле ѻгнезра́чный, четверозра́чныхъ пресла́внѣйшій: ра́дуйся, сѣда́лище цр҃я̀ нбс̑нагѡ: ра́дуйся, горо̀ несѣко́мая, прія́телище пречестно́е, въ тебѣ́ бо всѐ исполне́ніе всели́ся бж҃ества̀ тѣле́снѣ, благоволе́ніемъ ѻц҃а̀ присносу́щнагѡ и содѣ́йствомъ всест҃а́гѡ дх҃а